DAN ZA HOKEJ V ŠPORTNEM PARKU HORJUL

Športni park Horjul je bil poln otroškega veselja in radosti. Otroci iz VVE Horjul so namreč spoznali šport hokej z rolerji ter se celo dopoldne družili z hokejistom Janom Lebnom.

Jan je otroke naučil kako se pravilno obleče hokejsko opremo ter jim pokazal osnovne elemente hokeja. Zvedave male glave željne znanja so ves čas postavljale otroška vprašanja, na katera je z veseljem odgovoril nadobudni hokejist. Otroci so se tudi preizkusili v spretnostih hokeja na poligonu. S palico so spretno vodili plošček mimo ovir in streljali na gol.

V vrtec smo se vračali bogatejši za lepo izkušnjo in navdušenjem nad In-line hokejem.

 Ana Sečnik